**Hankedokument**

Hankija: **Aktsiaselts Järvamaa Haigla**

Hanke nimetus: **„Defibrillaatori ostmine“**

**Hanke tehniline kirjeldus, pakkumusevorm ja Pakkuja ....................................... kinnitused, et Pakkumus vastab Hankija poolt käesolevas dokumendis esitatud tingimustele.**

Aktsiaselts Järvamaa Haigla kutsub kõiki hankest huvitatud isikuid ja võimalikke pakkujaid osalema alla lihthanke piirmäära jääval riigihankel „Defibrillaatori ostmine“, millise objektiks on käesolevatest tehnilisest tingimustest tulenevatele nõuetele vastava seadme soetamine siseosakonda koos kasutajakoolitusega. Hankeobjektiks oleva seadme tehnilise kirjelduse ning hankelepingu oluliste tingimustega palume tutvuda käesolevas hankedokumendis.

Pakkumused tuleb esitada elektronposti teel **hiljemalt 06. novembril 2020.a kell 10:00 aadressile** **haigla@jmh.ee****.** Elektronkirja teemareale tuleb märkida *„Defibrillaator“*. Pakkumused, mis on esitatud paberkandjatel või millised ei ole saabunud käesolevas lõigus nimetatud elektronposti aadressile hiljemalt eelnimetatud tähtpäevaks ja kellaajaks, ei osale pakkumismenetluses. Tingimuslike pakkumuste esitamine ei ole lubatud. Tingimuslikud pakkumused kuuluvad viivitamatult tagasilükkamisele.

Kogu käesolevat hankemenetlust, hankeobjekti puudutavaid tehnilisi ning muid hankemenetlusega seotud küsimusi puudutav suhtlus toimub üksnes elektrooniliste kandjate kaudu, pöördumisel aadressile haigla@jmh.ee. Hankija teeb kõik käesolevast pakkumuste esitamise ettepanekust tulenevad küsimused ja/või tehnilise kirjelduse osas esitatud küsimused koos vastustega avalikult teatavaks hankija kodulehel aadressil [www.jmh.ee](http://www.jmh.ee), hangete teemalehel. Hankija ei avalikusta oma kodulehel konkreetse küsimuse esitanud ettevõtja ja/või tema esindaja nimesid.

Hankija jätab endale õiguse astuda tähtaegselt käesolevast pakkumuste esitamise ettepanekust tulenevatele tingimustele vastavad pakkumused esitanud pakkujatega läbirääkimistesse pakutavate seadmete tarneaja, garantiijärgse hooldusteenuse osutamise võimalikkuse, tingimuste ning tasu suuruse ja seadmete maksumuse üle. Läbirääkimiste pidamise soovist ning täpsemast korrast teavitab hankija tähtaegselt pakkumused esitanud pakkujaid elektronkirja teel.

Pakkumuste hindamiskriteeriumiks on madalaim maksumus.

Hankija jätab endale õiguse kõikide pakkumuste tagasi lükkamiseks.

Eduka pakkujaga sõlmitakse hankeleping. Poolte vahelisele hankelepingule kohaldatakse Eesti Vabariigi õigust. Hankelepingust tulenevad vaidlused lahendatakse eelkõige läbirääkimiste teel. Juhul kui lepingust tõusetunud vaidluste lahendamine ei ole läbirääkimiste teel võimalik, lahendatakse vaidlus esmases järjekorras Pärnu maakohtus.

Pakkumus tuleb esitada vastavalt lisatud tehnilisele kirjeldusele.

**Defibrillaatori hind koos installeerimise, seadistamise ja kasutajakoolitusega Hankijale: ................... € + käibemaks**

**Defibrillaatori mark ja mudel ……………….**

**Tehniline kirjeldus ja nõuded defibrillaatorile**

|  |  |  |
| --- | --- | --- |
| **Jrk**  | **Funktsionaalne omadus**  | **Vastavus nõudele (Jah/Ei) ja/või parameetri arvväärtus** |
|  | **Üldnõuded**  |  |
|  | Pakutav seade peab olema uus. |  |
|  | Pakutav seade peab omama kasutusluba Euroopa Ühenduse riikides ning vastama standardile IEC 60601-2-4:2003 või uuem. |  |
|  | Defibrillaator peab olema adaptiivse bifaasilisusega, mis arvestab automaatselt patsiendi rindkere seina takistust. |  |
|  | Defibrillaatori kaal täiskomplektsuses peab olema mitte rohkem kui 6,5 kg. |  |
|  | Lihtne kasutada põhimõttel: 1(vali energia)-2(lae)-3(shokk) . |  |
|  | Energianivoo valik peab olema piirides vähemalt 1J-200J. |  |
|  | Energianivoo saavutamine 150J alla 5 sekundiga täislaetud akuga. |  |
|  | Defibrillaatoril peavad olema korduvkasutusega defibrillatsiooniplaadid täiskasvanute ja laste defibrilleerimiseks (viimased paiknevad täiskasvanute plaatide all). |  |
|  | Peab olema võimalik valida ühe eraldipaikneva nupu vajutusega patsiendi kategooria: täiskasvanu, laps. |  |
|  | Korduvkasutusega defibrillatsiooniplaatidel peab olema indikaator näitamaks kehapinnaga kontakti kvaliteeti. |  |
|  | Peab olema mitme funktsiooniga kleebitavate elektroodide kasutamise võimalus (EKG-monitooring+defibrilleerimine; transkutaanne kardiostimulatsioon). Komplekt sisaldab vastavat kaablit. |  |
| 1.12. | Defibrillaatoril peab olema värviline TFT LCD ekraan, diagonaaliga vähemalt 7 tolli ja resolutsiooniga vähemalt 800 x 480 (VGA) pikselit. Lainekõvera vaatlusaeg peab olema vähemalt 6.5 ± 10% sekundit. Iga erinev laine peab olema ise värvi. Peab olema võimalik konfiguratsioonimenüüst laine värvi muuta. |  |
|  | Defibrillaator peab võimaldama EKG monitooringut 3 ja 5 elektroodi kaabli abil. Samaaegselt peab olema võimalik kuvada kuni 3 EKG kõverat ja trükkida kuni kaks kõverat. Südamesagedus peab olema mõõdetav vähemalt vahemikus 16-300 lööki minutis ja pediaatrilise patsiendi korral vähemalt vahemikus 16-350 lööki minutis. |  |
|  | Defibrillaatoril peavad olema arütmiate alarmid: kõrga/madal löögisagedus, asüstoolia, ventrilkulaarne fibrilatsioon/ventr. tahhükardia, äärmuslik tahhükardia, äärmuslik bradükardia, PVC sagedus, stimulaatorilööki ei tuvasta, stimulaator ei stimuleeri. |  |
|  | EKG monitooringul peavad olema kompleksalarmid, muudetav QRS-laine suurus (1/4x, 1/2x, 1x, 2x, 4x) ja –heli tugevus. |  |
|  | Defibrillaatoril peab olema sünkronisatsioonifunktsioon. |  |
|  | Defibrillaatoril peab olema tegevuse ülekande võimalus arvutisse USB pordi kaudu. |  |
|  | Defibrillaatoril peab olema termoprinter. Printimisfunktsioonil mälu võimalus (vähemalt 10 sekundit). |  |
|  | Peab olema lühiraport ja täispikk raport tegevuse lõpetamise järgselt. Trendide tabeli printimise võimalus. |  |
|  | Defibrillaatoril peab olema elutähtsate ravimite (adrenalin, atropiin, lidocain) äramärkimine ühe nupuvajutusega. Võimaldab pärast täpselt määrata aega, millal ravim manustati ja milline oli efekt EKG-l. |  |
|  | Defibrillaatoril peab olema sisemine aku-laadija vooluvõrku ühendades, aku seisundit näitav indikaator ja hoiatav alarm aku tühjenemisest. |  |
|  | Aku võimsus: 2,5 tundi monitooringut või 2 tundi kardiostimulatsiooni või 100 defibrillatsiooni. |  |
|  | Defibrillaatoril peab olema liitumioonaku laetuse näidik, mis aku esmakordse tühjenemise teate ilmumisel peab võimaldama monitoorima vähemalt 10 minutit või teha 6 täismahus defibrilatsiooni. |  |
|  | Automaatse defibrilatsioonifunktsiooni (AED) olemasolu koos tekstidega ekraanil ja hääljuhistega. |  |
|  | Defibrillaatoril peab olema stopperkella funktsioon. Peab alustama automaatselt aja mõõtmist defibrillaatori sisselülitamisel. Peab võimaldab hinnata kogu tegevuse täpset kestvust. |  |
|  | Patsiendi andmete säilitamine: peab talletama vähemalt 8 tundi 2-e pidevat EKG kõverat, 1-e pletüsmogrammi, sündmuseid ja muutuvat andmestikku ühe sündmuse kokkuvõtte kohta. Minimaalne mahtuvus peab olema vähemalt 50 sündmuse kokkuvõtet, millest iga umbkaudne pikkus vähemalt 30 min. |  |
|  | Defibrillaatoril peab olema enesetestimise funktsioon ja spetsiaalne indikaator mis näitab defibrillaatori korrasolekut ja tööks valmisolekut ka väljalülitatud asendis. |  |
|  | Defibrillaatoril peab olema integreeritud pulssoksümeeter. Mõõtepiirkond peab olema vahemikus 0-100%. |  |
|  | Defibrillaator peab omama väljalülitamiseks 10 sekundilist viivitust (jushusliku väljalülitamise vältimiseks) ja ekraanil toimub visuaalne pöördlugemine. |  |
|  | **Muud nõuded**  |  |
|  | Seadme garantiiaeg on vähemalt 12 kuud seadme vastuvõtmisest. Palume märkida pakutava garantiiaja pikkus kalendrikuudes. |  |
|  | Tarnija tagab garantiiajal oma kulul seadme täishoolduse, mis sisaldab seadme tootja poolt ette nähtud korralist hooldust, rikete kõrvaldamiseks teostatavaid remonttöid ja vajadusel kasutaja konsultatsioone. |  |
|  | Seade on varustatud paberkandjal tootjapoolsete inglisekeelsete originaaljuhenditega ning eestikeelse kasutus-, hooldus- ja ohutusjuhendiga. |  |
|  | Seadme transport kuni seadme lõpliku asukohani ettenähtud ruumidesse ja seadme paigalduse peavad sisalduma pakkumuse maksumuses |  |
|  | Tarnetähtaeg: hiljemalt 12 nädala jooksul alates lepingu sõlmimisest. Tarnekoht: AS Järvamaa Haigla, Pärnu 53, Paide. |  |
|  | Seadme eest tasumine toimub peale kauba üleandmis-vastuvõtmisakti vormistamist ja allkirjastamist mõlema osapoole esindaja poolt 30 päeva jooksul Pakkuja poolt arve esitamisest. Kauba üleandmise-vastuvõtmise akti kohustub vormistama pakkuja. Poolte esindajate poolt allkirjastatud üleandmise-vastuvõtmise akt on aluseks arve väljastamisele. |  |

Pakkujate pakkumused peavad olema jõus vähemalt 60 kalendripäeva arvestatuna pakkumuste esitamise tähtpäevast.

Pakkumuse esitamisega pakkuja kinnitab, et pakkumus vastab kõikidele käesolevast hankedokumendist tulenevatele tingimustele ning et ta nõustub kõikide käesolevast dokumendist tulenevate tingimustega.

Ametinimetus: ............................

Pakkumuse koostaja kinnitab esitatud andmete õigsust (nimi ja allkiri): ...........................

 /allkirjastatud digitaalselt/

Allkirjastamise kuupäevaks loetakse digitaalallkirja kuupäeva.